Bernard Werber
De Bernard Werber, gebuer de September 1961 zu Toulouse, ass e franséische Schrëftsteller, dee ënner anerem fir seng Trilogie Fourmis bekannt ass.

Biographie 
Vum Alter vu 14 Joer u schreift de Bernard Werber Geschichte fir e Fanzine. No sengem Studium gëtt hie Wëssenschaftsjournalist. Zéng Joer duerno schafft hien als Schrëftsteller.

Säi Stil kéint een als eng Mëschung vun Abenteurroman, Science-fiction a philosophescher Erzielung bezeechnen. An deene meeschte vu senge Romaner spréngt hien tëscht Erzielung (gewéinlech méi wéi een Erzielstrang) a wëssenschaftlechen Artikelen hin an hier. Do derbäi kënnt nach, datt d'Romaner an Novellen ënnerenee vernetzt sinn, a verschidde Personnagen aus deem engem an engem anere kënnen opdauchen.

Bibliographie

D'Fourmis-Trilogie 
 Les Fourmis, 1991. Säi gréisste Succès: iwwer 2 Millioune Mol verkaaft, an an iwwer 30 Sproochen iwwersat.
 Le Jour des fourmis, 1992
 La Révolution des fourmis, 1996

D'Trilogie vun den Thanatonautes 
 Les Thanatonautes, 1994 
 L'Empire des anges, prix Jules-Verne, 2000
 Nous les dieux am Ganze sinn 3 Bänn geplangt, deen éischten, L'île des sortilèges, koum am Oktober 2004 eraus. Nach net eraus sinn Le souffle de l'histoire a Le dernier mystère.

D'Trilogie Père de nos Pères 
 Le Père de nos Pères, 1998
 L'Ultime Secret, 2001
En drëtte Roman, deen dem Term Trilogie géif säi Sënn ginn, léisst nach op sech waarden.

Experimentell Bicher 
 L'Encyclopédie du savoir relatif et absolu, 1993
 Le Livre du voyage, 1997
 Le Livre secret des fourmis, 2002
 Nos amis les humains, 2003

Novellen 
 L'Arbre des possibles, 2002

Bande dessinéeën 
 Exit, 1999
 Exit II - Le deuxième cercle, 2000
 Exit III - Jusqu'au dernier souffle, 2002
 Les Enfants d'Ève, kënnt 2005 eraus.

Filmer 
 La Reine de nacre, 2003
 Les Humains, a Produktioun.

Theaterstécker 
 Nos amis les humains, 2003

Kuckt och 
 Lëscht vun de franséischsproochege Schrëftsteller

Um Spaweck 

  www.bernardwerber.com - Op senger Websäit kann een ënner anerem un engem "Arbre des possibles" selwer mattschaffen. Et geet dorëms, all méiglech Zenarioe festzehalen, wéi d'Zukunft fir d'Mënschheet kéint ausgesin. Dës Zenarioe kënne souwuel pessimistesch wéi optimistesch sinn, an den "Arbre des possibles" erméiglecht et duerno natierlech, all méiglech Verknëppungen tëscht deene verschiddenen Zenarioen hierzestellen.

Franséisch Auteuren
Gebuer 1961